  Анжелика Тихонова корреспондент Быдӟым Атыкай ожын Вормонлы 76 ар тырмон азьын Удмуртиын 40 сюрс георгиевской лентаос люкылыны чаклало. Огъяросси акция 9-тӥ куартолэзёзь кыстӥськоз. Со сярысь элькунысь физкультурая, спортъя но егитъёсын ужан политикая министерстволэн пресс-службаез ивортӥз. Лентаосты калыко интыосын люкылозы. Акцие Удмуртиысь муниципал кылдытэтъёс пыриськозы. Ижкарын георгиевской лента басьтыны луоз: 3-тӥ куартолэзе 13 часысен: - Шор площадьын; - Ялан ӝуась тыл дорысь скверын; 4-тӥ куартолэзе: - 13 часысен Кызьпу арамаын; - 14 часысен Киров нимо паркын. Дэри черкогуртын лентаосты Калинин нимо урамысь 61а юрт дорын люкылозы: - 29-тӥ оштолэзе 18 часысен; - 7-тӥ куартолэзе 12 часысен; - 9-тӥ куартолэзе 10 часысен. Тодэ вайытом, 2020-тӥ арын волонтёръёс 20 сюрслэсь трос георгиевской лентаос люкылӥзы.  Тегъёс: Мерлык Ижкар Удмуртия ВормонНунал БыдӟымАтыкайож  